《杨郡王还乡》
宋代·孙锐

貤恩乘传别金銮，老大门楣翠凤冠。
咫尺玉阶沾露后，尚方丹诏落云端。
新谐甥舅瞻蒲璧，世笃明良洒紫翰。
遥拜圣明归梓里，望风父老笑歌欢。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。